Francisco Palencia

Juan Francisco Palencia Hernández (talaffuzi: Xuan Fransisko Palensiya Ernandes; 1973-yil 28-aprelda tugʻilgan) — meksikalik sobiq professional futbolchi va murabbiy.

Klubdagi faoliyati

Cruz Azul 
Palencia 13 yoshida Cruz Azul yoshlar tizimida futbol bilan shugʻullangan va 1994-yilda 21 yoshida Primera Divizionida (Birinchi Divizion) debyut qilgan. 1995—1996-yilgi mavsumni yaxshi oʻyinlar bilan yakunlagandan soʻng, Palencia Birinchi Diviziondagi eng muvaffaqiyatli yosh oʻyinchi uchun „Yilning yangi futbolchisi“ mukofotiga sazovor boʻldi. Palencia yetti mavsum oʻynab, Meksikaning Deportivo Cruz Azul klubi sardori boʻdi. U klubda 91 ta gol urdi, jamoasini 1996 hamda 1997-yillardagi KONKAKAF turnirlarida ikkita chempionlik, 1997-yilda Birinchi Divizionda bir marta chempionlik unvoniga olib chiqdi va 2001-yil Copa Libertadoresda ikkinchi oʻringa sazovor boʻlishiga hissa qoʻshdi.

Copa Libertadoresda ikkinchi oʻrinni egallaganidan soʻng, Palencia 2000—2001-yilgi mavsum oxirida Cruz Azuldan ketdi va La Ligada RCD Espanyol jamoasida oʻynash uchun Ispaniyaga (ijaraga) ketdi, u yerda 35 ta oʻyin oʻtkazdi va 6 ta gol urdi. Bir yillik shartnomasi tugaganidan soʻng, Palencia 2002-yil oxirida eski klubi Cruz Azul bilan yana bir mavsum oʻynash uchun Meksikaga qaytib keldi.

Guadalajara 
2003-yil oxirida Palencia Meksika futbolining boshqa klubiga qoʻshildi, bu safar „Barcha Meksika jamoasi“ tarkibidagi Club Deportivo Guadalajara uni qabul qildi. Palencia ajoyib oʻyinlarini koʻrsatib, 2005-yilgi Copa Libertadores turnirida jamoani yarim finalga olib chiqqan va 5 ta gol urgan holda muvaffaqiyatini davom ettirdi.

Chivas USA 
Palencia dastlab CD Chivas USAga ilk mavsumini boshlash uchun qoʻshilishi kerak edi, ammo u Guadalajara bilan shunchalik muvaffaqiyat qozondiki, Qoʻshma Shtatlar jamoasiga kelishi 2005-yil 19-avgustgacha kechiktirildi. Amerikadagi debyutida Palencia tezda ajoyib ishtirokini namoyish etdi va ikkita gol urdi. 2006-yilda Palencia Chivas USA jamoasi sardori boʻlgan va oʻsha paytda MLSda yiliga 1,360,000 AQSh dollari olgan eng koʻp maosh oluvchi futbolchiga aylangan.

UNAM Pumas 
2007-yil yanvar oyida Palencia UNAM Pumas bilan shartnoma imzoladi.

Palencia 2007-yilning 3-may va 8-may kunlari Libertadores kubogida oʻynash uchun yana bir imkoniyatga ega boʻldi. Toluca klubi 1/8-turning ikkala oʻyinida Corporacion Nuevo Cucuta Deportivoga qarshi tarkibini kuchaytirish uchun uni bir necha oʻyinga ijaraga oldi. Afsuski, Toluca ustidan Cucuta Deportivo birinchi oʻyinda 5:1 hisobida gʻalaba qozondi, garchi Toluca oʻyinning birinchi daqiqasidayoq birinchi golni urgan boʻlsa ham. Ushbu oʻyindan soʻng Toluca Cucuta Deportivo ustidan 2:0 hisobida gʻalaba qozondi, shuningdek, Palencia hisobni ochib berdi. Toluca turnirdan chetlashtirildi va Palencia nafaqaga chiqqani sababli Lotin Amerikasidagi klublar oʻrtasidagi eng yirik chempionatda oʻynash uchun boshqa imkoniyatga ega boʻlmadi.

Xalqaro faoliyati 
Palencia Meksika terma jamoasi uchun xalqaro debyutini 1996-yil 8-iyun kuni Texasning Dallas shahrida boʻlib oʻtgan AQSh kubogi turnirida Boliviya terma jamoasiga qarshi oʻyinda oʻtkazib, gʻalaba golini urdi.

Palencia 1996-yilda Atlantadagi yozgi Olimpiada oʻyinlarida oʻynadi va jamoasi chorak finalga qadar yetib keldi, u yerda Meksika yakuniy gʻolib boʻlgan Nigeriyaga magʻlub boʻldi. Palencia 1996-, 1998- va 2003-yillardagi KONKAKAF oltin kubogi va 1999-yilgi Konfederatsiyalar kubogi turnirlarida milliy terma jamoa aʼzosi boʻlib, Meksikaga toʻrtta musobaqada ham gʻolib chiqishiga yordam bergan. Palencia, shuningdek, ikkita FIFA Jahon chempionatlarida, Fransiya 1998 va Koreya-Yaponiya 2002 turnirlarida oʻynagan, biroq jamoasiga turnirning 1/8 finaliga chiqishga yordam bergan xolos. Shuningdek, u 1997-, 1999- va 2004-yillarda uchta Copa América turnirlarida, shuningdek, 1997- va 1999-yillarda Konfederatsiyalar kubogida ikkita oʻyinda mamlakatini himoya qilgan.

2006-yilda faxriy hujumchi Meksika terma jamoasining Jahon chempionati uchun 23 kishilik tarkibiga qoʻshilish imkoniyatidan mahrum boʻldi.

7-fevral kuni Palencia bosh murabbiyi Hugo Sanchez tomonidan mamlakati sharafini himoya qilish va AQShga qarshi oʻrtoqlik oʻyini oʻtkazish uchun chaqirildi. Oʻyinda meksikaliklar 0:2 hisobida magʻlub boʻldi. Biroq, Palencia 25-mart kuni Paragvayga, 28-mart kuni Ekvadorga qarshi oʻyinlarda ishtirok etdi, Meksika ikkala oʻyinda ham gʻalaba qozondi va Palencia xalqaro miqyosda gol urdi.

Menejerlik faoliyati 
Palencia bosh murabbiylik faoliyatini Ispaniyaning Sant Cugat Juvenil jamoasida boshlagan.

11-iyun kuni Palencia Mazatlanning 2020—2021-yilgi mavsumi uchun murabbiy sifatida chaqirildi.

Faoliyat statistikasi

Xalqaro gollar 

Ballar va natijalar roʻyxati birinchi boʻlib Meksikaning gollari sonini, ballar ustuni Palencianing har bir golidan keyingi ochkoni koʻrsatadi.

Yutuqlari 
Cruz Azul

 Mexican Primera Divisióni: Invierno 1997
 Copa Mexico: 1996—1997
 KONKAKAF chempionlar kubogi: 1996, 1997

UNAM

 Mexican Primera División: Clausura 2009, Clausura 2011

Meksika

 FIFA Konfederatsiyalar kubogi: 1999
 KONKAKAF oltin kubogi: 1996, 1998, 2003

Manbalar 

Meksika futbolchilari
Yashayotgan insonlar
1973-yilda tugʻilganlar
Futbolchilar